Neyerlande

Discramiaedje des årtikes avou "Bas Payis"
Les Bas Payis (on dit sovint, tot s' brouyant, li Holande), c' est èn estat metou a Bijhe del Beldjike, k' a stî sovint raloyî avou leye des trevéns d' l' istwere. 

I s' ont pårti podbon e 1830, al Revolucion braibonresse.

I s' ont rmetou eshonne, economicmint, tot-z askepiant l' Benelusse, do côp après l' guere di 1940-1945, ki fourit l' nawea do Cmon Martchî a shijh (1957).

 Djeyografeye 

 Diferince etur « Bas Payis », « Holande » eyet « Neyerlande » 
Bas Payis : Les "Bas Payis", c' est l' no dné å payis. Li problinme, c' est k' c' est uzé å pluriyal. Adon, li prumî sinse des « Bas Payis » sereut les teritweres do Benelussee : li Neyerlande eyet l' Beldjike avou l' Grande Dutcheye (rshonnant åzès ancyins Bas Payis borguignons). 

Holande : Li Holande, c' est èn eshonna do deus provinces : li Holande Bijhrece ey el Holande Nonnrece.

 Provinces 
La lisse des provinces.Provincies in cijfers, AlleCijfers

 Province  Mwaisse veye  Populåcion  (2023)  Sitindêye  (totåle, km²)  Dinsité Braibant Bijhrece  Den Bosch ¹  2626000  5082  517 Drenthe  Assen  502000  2680  187 Flevoland  Lelystad  445000  2412  184 Friesland  Leeuwarden  660000  5753  115 Gelderland  Arnhem  2134000  5136  415 Groningen  Groningen  596000  2955  202 Holande Bijhrece  Misterdam  2953000  4092  722 Holande Nonnrece  Li Hår  3805000  3308  1150 Limbork  Måstrek  1128000  2210  510 Overijssel  Zwolle  1184000  3421  346 Utraik  Utraik  1388000  1560  890 Zelande  Middelburg  391000  2933  133Totåle 17811000 41543 429

¹ obén 's-Hertogenbosch

 Lingaedjes 
 Neyerlandès : lingaedje oficir, basti dispu l' 15inme sieke sol holandès, li tîxhwès braibançon eyet l' flamind, et k' l' ortografeye d' asteure a stî ehåyeye e 19inme sieke.
 Lingaedjes coinreces :
frizon : ricnoxhou statut, deus eures par samwinne dins l' province del Frize coûtchantrece. Davance, eto cåzé el Province di Groningue (Frize levantrece).
 limbordjwès : dins l' province di Limbork.
 plat tîxhwès (platdüüsk) sol limotche di l' Almagne, inte li Limbork eyet l' Frize.

 Istwere 
Li Beldjike et les Bas-Payis d' ouy fôrmént les Bas Payis borguignons (15inme sieke), pu espagnols (16inme sieke)

Mins, après l' guere di cwatru-vints ans (1568-1648), les Bas Payis do Nôr divnît on dislaxhî payis (Republike des Set Bas Payis Unis), ki va viker disk' e 1795. 

E 1795, les Francès s' rindît mwaisses de facto'' et-z askepyî on "payis-poplinete" lomé "Republike batave" (1795-1806), pu "Rweyåme di Holande" (1806-1810). Ci-cial fourit govierné pa Louwis -Napoleyon Bonapåre, li fré da Napoleyon. 

De 1810 a 1813, les Pays-Bas divnît on boket del France.

Di de 1813 a 1815, i fourît lomés "Principåté". 

Al fén, e 1815, i fourît rashonnés ås ancyins Bas Payis otrichyins et al Principåté d' Lidje dizo l' alomåcion di Rweyåme Uni des Bas Payis.

I pierdît l' boket metou nonnrece di cisse sitindêye la, ki divna l' Beldjike al Revintreye di 1830. Li Grande Dutcheye do Lussimbork esteut då Rwè d' Holande, mins nén del Holande.

Tins del guere 1914-1918, les prijhnîs bedjes ont stî resserés dins des camps el Holande.

 Impire colniå 
Les Bas Payis estént mwaisses d' impire colniå, la k' gn a veut :
 li Gwiyane holandesse (asteur Sourinam)
 les Indes neyarlandesses (les "ziverkôfs"), asteure l' Indonezeye.
 Des cinsîs holandès si setlît eto e l' Nonne-Afrike ey el Namibeye d' asteure.

 Rilomêyès djins 

 Muzikeus 

 Abel (binde)

 Timothy Kimman (Jebroer)

 Politike 

 Willem-Alexander
 Anton Mussert
 Wiyåme d' Orandje
Mark Rutte

 Pondeus 

Baruch Spinoza
 Vincent Van Gogh

 Sicrijheus 
Loukîz eto : Sicrijheus e neyerlandès

 Spôrtifs 
Johan Cruyff
 Jan Janssen
 Referinces 

*
Categoreye:Payis
Categoreye:Urope coûtchantrece
Categoreye:Union uropeyinne